钦定古今图书集成/明伦汇编/氏族典/第459卷 > 《廖用贤尚友录》 > 魏掞之
## 钦定古今图书集成/明伦汇编/氏族典/第459卷 > 《廖用贤尚友录》 > 魏掞之

按《宋史魏掞之传》：“掞之，字子实，建州建阳人。初字元
履。自幼有大志，师胡宪，与朱熹游。两以乡举试礼部
不第。乾道中，诏举遗逸，部刺史与帅守共表其行谊，
特诏召之，掞之力辞，宰相陈俊卿招之甚力，乃以布
衣入见，极陈当时之务，赐同进士出身，守太学录。请
废王安石父子从祀，追爵程颢、程颐，列于祀典。不报”，
遂丐去。会福州副总管曾觌秩满还在道掞之，累疏
以谏移疾杜门，遗书陈俊卿，责其不能救止，语甚切，
遂以迎亲请归。行数日，罢为台州教授。卒，年五十八。